'n Hele paar van julle het die afgelope tyd vir my gevra of ek steeds Engelse skryfwerk uitstuur. Ek het eens op 'n tyd maar het toe tot die gevolgtrekking gekom dat die kool nie die sous werd is nie. Daar is massas van die heel beste lektuur in Engels en deur absoluut regsinnige skrywers op die internet beskikbaar, en ek was bloot besig om steenkool met 'n kruiwaentjie te karwei Newcastle toe. Ek het gevolglik my baie tydrowende Engelse skryfwerk gestaak. So het ek dan ook die mense wat nou navraag gedoen het, laat weet.